নিজস্ব প্রতিবেদক, ব্যারাকপুর: চার দফায় নির্বাচন পর্ব মিটে যাওয়ার পরেও রাজ্য জুড়ে অশান্তির ঘটনা অব্যাহত৷ সোমবার নির্বাচন শেষ হওয়ার পর থেকেই একের পর এক জেলা থেকে সংঘর্ষের খবর মিলতে শুরু করেছে৷ কোথাও বা এলাকার রাশ নিজের হাতে রাখতে শাসকদল নিজেদের মধ্যে কোন্দলে জড়িয়ে পড়েছে, তো কখনও বা আবার বিরোধীরা আক্রান্ত হয়েছে শাসকের হাতে, দুপক্ষের অভিযোগ থেকে সেরকম কিছুই স্পষ্ট৷ এক কথায় কেন্দ্রীয় বাহিনী থাকা সত্ত্বেও শান্তি ফিরছেনা রাজ্যে৷ এখনও তিন দফা নির্বাচন বাকি থাকায় একাধিক সংঘাতের ঘটনা চিন্তায় ফেলেছে সাধারণ মানুষকে৷ বোমাবাজি-গোলাগুলি কিছুই বাদ যাচ্ছে না আতঙ্ক তৈরি করতে৷ যেমন বুধবার দিনভর থমথমে পরিস্থিতি ছিল উত্তর ২৪ পরগনার ভাটপাড়ায়।
ভাটপাড়ায় রাজনৈতিক সংঘর্ষে অঘোষিত বন্ধের চেহারা নিল এলাকা